jkorsvik/nowiki_second_scrape_merged huggingface dataset:
Rheinbrohl

Rheinbrohl (latin: Broele trans Rhenum) er en kommune i Landkreis Neuwied i den tyske delstaten Rheinland-Pfalz. I byen finnes det vestligste punkt av Limes, romerrikets grense i Tyskland. Limes ble oppført på UNESCOs verdensarvliste i 2004.


== Bilder ==

		
		
		


== Referanser ==


== Eksterne lenker ==
(de) Offisielt nettsted 
(en) Rheinbrohl – kategori av bilder, video eller lyd på Commons
Thijs Libregts

Thijs Libregts (født 4. januar 1941 i Rotterdam) er en nederlandsk fotballtrener og tidligere fotballspiller. Han er tidligere landslagstrener for Nederland.
Etter å ha begynt sin spillerkarriere i Excelsior Rotterdam fra 1958 til 1962, dro Libregts videre til Feyenoord, der han ble i seks år. I 1968 dro han tilbake til Excelsior før han la opp i 1972. Tre år senere, i 1975, tok han over som trener. Laget hans rykket ned i første sesong, men rykket senere opp igjen fire sesonger senere. I 1980 begynte han som trener for PSV Eindhoven, og fikk laget til andreplass i Eredivisie i 1981/1982-sesongen. I 1983 ble Libregts trener for Feyenoord, og han vant både serien og cupen i sin første sesong. 
I november 1984 dro Libregts til Hellas, der han i rekkefølge trente Aris Thessaloniki (1984–1986), PAOK (1986–1987), og Olympiakos (1987–1988). Deretter ble Libregts utnevnt til trener for Nederland etter å ha tatt over from Rinus Michels, som nettopp hadde ledet laget til å vinne EM i fotball 1988 i Tyskland. Nederland greide lett å kvalifisere seg til VM i 1990, men Libregts ble bedt om å forlate posten av spillerne, og ble erstattet av Leo Beenhakker før turneringen startet.
Etter Nederland dro Libregts tilbake til Hellas og Iraklis Thessaloniki og så igjen Olympiakos. Deretter fikk han sparken og tok over som trener for Nigeria. Han ble der fra 1998–1999, og dro deretter til den østerrikske klubben Grazer AK. Da han ble erstattet der, tok han ikke opp en ny klubb.


== Referanser ==


== Eksterne lenker ==
(en) Thijs Libregts – Transfermarkt 
(en) Thijs Libregts – Transfermarkt (manager) 
(en) Thijs Libregts – WorldFootball.net 
(en) Thijs Libregts – FootballDatabase.eu
Henrik av Franken

Henrik av Franken (død 28. august 886) var en viktig militær leder under kong Karl den tykke i Østfrankerriket. Han var sønn eller sønnesønn av grev Poppo av Grapfeld som var en av de tidligste medlemmer av adelsslekten babenbergerne. Henrik ble vekselvis titulert som greve eller markgreve av Sachsen eller som hertug av Franken.


== Liv og vike ==

Henrik er beskrevet av Abbo Cernuus i hans Bella Parisiacæ urbis som en sakser, men det er mer sannsynlig at han var en thuringer.Henrik var slottsherre til slottet Babenberg ved elven Main, der byen Bamberg senere ble bygget. Han var kong Karls fortrolige og høyre hånd i Østfrankerriket. Sammen med Arnulf av Kärnten ledet han blant annet Karls beleiring av vikingleiren i Assalt i Friesland i 882. Denne vikingleiren var restene av «den store hedenske hær» som var fordrevet fra England av kong Alfred etter slaget ved Ashdown i 871 og slaget ved Edington i 878. Henrik var også den som arresterte Hugo, hertugen av Alsace og Godfrey, hertugen av Frisia og fikk dem stilt for retten.
I 884, da Karl den tykke overtok kongekronen i Vest-Franken, sendte han Henrik til markgrevskapet Neustria for å forsvare det mot vikingene. Etter at markgreve Ragenold av Neustria døde i 885 overtok Henrik denne tittelen. 
I 886 ble Henrik sendt til Paris for å hjelpe til mot beleiringen av byen. Paris hadde to ganger tidligere blitt beleiret av vikinger, og begge gangene hadde de fremtvunget et forlik som innebar enorme mengder sølv som løsepenger for å oppgi beleiringen. Denne gangen angrep vikingene med «en flåte så veldig at skipene dekket elven på hele to mils avstand fra byen». Denne gang forsvarte pariserne seg godt, men Karl den tykke viste feighet i situasjonen og betalte vikingene igjen løsepenger og ga dem også tillatelse til å passere Paris og slå leir i Burgund. Dette var muligens betinget av motsetningsforhold mellom Karl og lederskapet i Burgund. Henrik trakk seg tilbake fra Paris og ble drept i en mindre trefning med andre nordboere samme år.
Fulda-annalene synes rette skyld for Henriks død i å skrive at han ble «forlatt av sine menn». Regino av Prüm nedtegnet at Henrik ble gravlagt i klosteret Saint-Médard de Soissons.


== Familie ==
Det er spekulert i om Henrik var gift med Ingeltrude, datter av Eberhard av Friuli og hans kone Gisela som var datter av frankerkongen Ludvig den fromme.
En annen teori er at han var gift med en datter av markgreve Berengar I av Neustria (markgreve fra 861 til 865). Dette gir i så fall en rimelig forklaring på Henriks inntreden som markgreve i 885. Om dette giftermålet er riktig bekrefter det hypotesen om av den etterfølgende markgreve (fra 886 til 896) Berengar II av Neustria var Henriks sønn.
Opplysningene om Henriks barn er høyst usikre, bortsett fra datteren Hedwig som regnes som historisk sikker.

Hedwig av Babenberg, (født ca 850–855) gift med hertug Otto I av Sachsen
Adalbert, (død, henrettet 9. juni 906)
Henrik, (død 902 eller 903)
Adalhard (død, henrettet i 903)
Mulig stesønn: Berenger II, markgreve av Neustria


== Referanser ==
Gústaf Adolf Björnsson

Gústaf Adolf Björnsson er en islandsk håndballtrener, og tidligere håndballspiller.
Björnsson er assistenttrener for Islands kvinnelandslag.Som spiller for Islands herrelag står Björnsson notert med to kamper og ingen scoringer.


== Referanser ==
The Downs

The Downs er en red eller et sjøområde ved kysten av Kent, mellom North Foreland og South Foreland, i den sørlige delen av Nordsjøen nær Den engelske kanal. I 1639 fant slaget ved the Downs sted der, en nederlandsk flåtestyrke ødela en spansk flåtestyrke som hadde søkt tilflukt i nøytralt engelsk farvann.Fra Elisabethansk tid har The Downs bidratt til å gjøre Deal til en av Englands fremtredende havner og på 1800-tallet ble det utstyrt med telegraf og tårn for tidssignal (timeball tower) så fartøy kunne korrigere sitt kronometer.
Området har ankringsdybde ned til 22 meter (12 favner) og selv med sørlig kuling gir området noe le, samtidig som det ved slike forhold ikke var uvanlig med grunnstøtinger. Fra øst avgrenses og beskyttes området av Goodwin Sands og fra nord og vest av den engelske kysten. I seilskutetiden ble The Downs mye brukt som base for engelske krigsskip som patruljerte Nordsjøen og et samlingsområde for opprustede eller nybygde skip fra marineverftet ved Chatham Dockyard, som HMS «Bellerophon».The Downs ligger også strategisk mellom doverstredet og utløpet av Themsen (Thames Estuary) så både handelsfartøy som ventet på østlig vind for å seile Den engelske kanal og de som skulle til London samlet seg der, ofte for ganske lange perioder. Ifølge  Deal Maritime Museum og andre kilder så er det notert at så mange som 800 seilskip har vært ankret samtidig.I nåtiden, hvor Den engelske kanal fremdeles er en av verdens mest trafikkerte farvann så benyttes området ennå av ferger og andre fartøyer for å søke ly i dårlig vær.


== Referanser ==


== Litteratur ==
Cordingly, David (2004) Billy Ruffian: The Bellerophon and the Downfall of Napoleon: The Biography of A Ship of the Line, 1782–1836, London: Bloomsbury Publishing. ISBN 0-7475-6544-9
Robson, Martin (2005) The Battle of Trafalgar, Conway Maritime Press, ISBN 0-85177-979-4
Axel Axelsson

Axel Sölvi Axelsson (født 25. juli 1951) er en islandsk tidligere håndballspiller.Axelsson har spilt landslagshåndball for Island, hvor han står notert med 84 kamper og 328 mål. Axelsson deltok også for Island i OL i 1972.


== Referanser ==


== Eksterne lenker ==
(en) Axel Axelsson – Olympedia 
(en) Axel Axelsson – Sports-Reference (OL-resultater – arkivert)
Ólafur Benediktsson

Ólafur Benediktsson (født 3. august 1952) er en islandsk tidligere håndballspiller.Benediktsson har spilt landslagshåndball for Island, hvor han står notert med 96 kamper. Benediktsson deltok også for Island i OL i 1972.


== Referanser ==


== Eksterne lenker ==
(en) Ólafur Benediktsson – Olympedia 
(en) Ólafur Benediktsson – Sports-Reference (OL-resultater – arkivert)
Lagoa das Furnas

Lagoa das Furnas er en kratersjø på øen São Miguel i den portugisiske øgruppen Azorene.
Innsjøen ligger 281 meter over havet, er 15 meter på sitt dypeste, og er med en størrelse på 1,93 km² Azorenes nest største.


== Referanser ==


== Eksterne lenker ==
(en) Lagoa das Furnas – kategori av bilder, video eller lyd på Commons
Björgvin Björgvinsson (håndballspiller)

Björgvin Björgvinsson (født 11. februar 1949) er en islandsk tidligere håndballspiller.Björgvinsson har spilt landslagshåndball for Island, hvor han står notert med 106 kamper og 194 mål. Björgvinsson deltok også for Island i OL i 1972.


== Referanser ==


== Eksterne lenker ==
(en) Björgvin Björgvinsson – Olympedia 
(en) Björgvin Björgvinsson – Sports-Reference (OL-resultater – arkivert)
Jens Bergensten

Jens Peder Bergensten, også kjent som Jeb eller jeb_, er en svensk spillutvikler. Siden 1. desember 2010 har han arbeidet for Mojang som programmerer og spillutvikler. Han overtok som ledende utvikler av spillet Minecraft etter Markus Persson, også kjent som Notch, da han ga seg desember 2011.


== Referanser ==


== Eksterne lenker ==
(en) Offisielt nettsted 
(en) Jens Bergensten – kategori av bilder, video eller lyd på Commons 
(en) Jens Bergensten på Internet Movie Database 
(en) Jens Bergensten hos The Movie Database 
(en) Jens Bergensten på Twitter 
Jens Bergensten på LinkedIn 
Jens Bergensten på Reddit
Hjalti Einarsson

Hjalti Einarsson (født 23. juni 1938) er en islandsk tidligere håndballspiller.Einarsson har spilt landslagshåndball for Island, hvor han står notert med 63 kamper. Einarsson deltok også for Island i OL i 1972.


== Referanser ==


== Eksterne lenker ==
(en) Hjalti Einarsson – Olympedia 
(en) Hjalti Einarsson – Sports-Reference (OL-resultater – arkivert)
Sigurður Einarsson

For spydkasteren med samme navn, se Sigurður Einarsson (friidrettsutøver)Sigurður G. Einarsson (født 7. april 1943) er en islandsk tidligere håndballspiller.Einarsson har spilt landslagshåndball for Island, hvor han står notert med 29 kamper og 31 mål. Einarsson deltok også for Island i OL i 1972.


== Referanser ==


== Eksterne lenker ==
(en) Sigurður Einarsson – Olympedia 
(en) Sigurður Einarsson – Sports-Reference (OL-resultater – arkivert)
Birgir Finnbogason

Birgir Finnbogason (født 18. september 1948) er en islandsk tidligere håndballspiller.Finnbogason har spilt landslagshåndball for Island, hvor han står notert med 45 kamper. Finnbogason deltok også for Island i OL i 1972.


== Referanser ==


== Eksterne lenker ==
(en) Birgir Finnbogason – Olympedia 
(en) Birgir Finnbogason – Sports-Reference (OL-resultater – arkivert)
Stefán Gunnarsson

Stefán B. Gunnarsson (født 23. april 1951) er en islandsk tidligere håndballspiller.Gunnarsson har spilt landslagshåndball for Island, hvor han står notert med 56 kamper og 30 mål. Gunnarsson deltok også for Island i OL i 1972.


== Referanser ==


== Eksterne lenker ==
(en) Stefán Gunnarsson – Olympedia 
(en) Stefán Gunnarsson – Sports-Reference (OL-resultater – arkivert)
Geir Hallsteinsson

Geir Hallsteinsson (født 7. august 1946) er en islandsk tidligere håndballspiller.Hallsteinsson har spilt landslagshåndball for Island, hvor han står notert med 107 kamper og 469 mål. Hallsteinsson deltok også for Island i OL i 1972.


== Referanser ==


== Eksterne lenker ==
(en) Geir Hallsteinsson – Olympedia 
(en) Geir Hallsteinsson – Sports-Reference (OL-resultater – arkivert)
Ólafur Jónsson

Ólafur H. Jónsson (født 7. desember 1949) er en islandsk tidligere håndballspiller.Jónsson har spilt landslagshåndball for Island, hvor han står notert med 138 kamper og 301 mål. Jónsson deltok også for Island i OL i 1972.


== Referanser ==


== Eksterne lenker ==
(en) Ólafur Jónsson – Olympedia 
(en) Ólafur Jónsson – Sports-Reference (OL-resultater – arkivert)
Stefán Jónsson

Stefán Jónsson (født 25. april 1944) er en islandsk tidligere håndballspiller.Jónsson har spilt landslagshåndball for Island, hvor han står notert med 37 kamper og 30 mål. Jónsson deltok også for Island i OL i 1972.


== Referanser ==


== Eksterne lenker ==
(en) Stefán Jónsson – Olympedia 
(en) Stefán Jónsson – Sports-Reference (OL-resultater – arkivert)
DS «Statsraad Stang»

DS «Statsraad Stang» var en hjuldampbåt på Norsjø i Telemark. 
DS «Statsraad Stang» ble trolig bygget ved Thomas Dunn Marshall verft i South Shields i England i 1851. Den ble fraktet i deler og satt sammen ved Fjærestrand. Båten gikk i rute mellom Tangen brygga ved Heddalsvatnet og Fjærestrand i Solum.
1871 ble skipet bortleid til staten som karanteneskip, og lå ved Hovedøybukten i Kristiania. 
1872 ble hun antagelig solgt til Sverige. I boken «Ådalen 1» nevnes det at Locknö Ångsågs Bolag eide DS «Statsraad Stang». De brukte den som last- og slepebåt. Videre skjebne er ukjent.


== Se også ==
Liste over båter som har trafikkert Telemarkskanalen
Adolf Sverdrup

Peter Adolf Sverdrup (født 10. januar 1851 på Kolvereid i Nord-Trøndelag, død 10. april 1929 samme sted) var en norsk handelsmann og politiker (H). Han var Kolvereids ordfører fra 1886 til 1889 og fra 1894 til 1898.
Han vokste opp på handelsstedet Buøya i Kolvereid herred som sønn av Peder Jacob Sverdrup og Anne Marie Dahl, som hadde overtatt gården etter morfaren Peder Dahl. Farfaren var proprietær Ulrik Fredrik Suhm Sverdrup på Lauga i Nærøy herred. Farbroren var eidsvollsmann og professor Georg Sverdrup, og farens fetter var statsminister Johan Sverdrup.Sammen med broren Christian overtok Adolf Sverdrup handelsstedet på Buøya i 1874. En tredje bror, Jakob Sverdrup, ble senere medeier. De delte på ansvaret slik at Adolf tok seg av fiskehandelen og fraktfarten, Christian drev gården, mens Jakob tok seg av landhandelen og poståpneriet. Brødrene hadde sin skolegang fra Trondhjems borgerlige realskole.Sverdrup var en meget benyttet mann i kommunalt styre. Han var Kolvereids ordfører fra 1886 til 1889 og fra 1894 til 1898. I likhet med flere av sine etterfølgere i ordførervervet, var Sverdrup høyremann. Uten at dette vites sikkert, var Høyre antageligvis organisert med en egen forening i herredet med Adolf Sverdrup i en sentral rolle. Han var suppleant for valgmennene fra Kolvereid ved stortingsvalgene i 1891, 1894 og 1897.Adolf Sverdrup giftet seg i 1898 med Thina Regine Carlsen; ekteskapet var barnløst.


== Referanser ==
Konkresjon

En konkresjon er en hard, kompakt masse eller knoll av sedimentær stein som er dannet gjennom utfelling av mineraler i mellomrommet mellom partiklene i et sediment (sand, leire eller gjørme). Konkresjoner er ofte ovale eller runde. Mer irregulære former forekommer også, for eksempel marleiker som kan mange former. Navnet kommer av latin og betyr direkte oversatt «sammengrodd».


== Dannelse ==
Konkresjoner dannes i sedimentære lage som allerede er lagt ned. De dannes gjerne ganske tidlig i sedimentlagets historie, siden de er avhengige av at det finnes mellomrom mellom partiklene der mineraler kan felles ut, og kjemiske substanser som kan felle ut og reagere. Når sedimentlagene har ligget lenge nok til at de har begynt å bli til stein vil ikke lenger konkresjoner dannes. Den utfelte sementen som holder konkresjonen sammen vil ofte gjøre dem hardere enn bergarten rundt. Når vær og vind begynner å bryte ned steinen, vil konkresjonene kunne ligge igjen.
Det skilles mellom konkresjoner og noduler. En konkresjon dannes gjerne rundt en eller annen form for kjerne som skaper et kjemisk miljø rundt seg som igjen gir grunnlag for utfelling av mineraler. En nodul dannes derimot i et hulrom eller som erstatning for noe som har forvitret. Konkresjoner har ofte en lagdelt indre, noe noduler ikke har.


== Kjemien i konkresjoner ==

Kjernen i konkresjoner er ofte av organisk opprinnelse, slik som et dødt dyr eller blad. I noen tilfeller vil kjernen være godt nok bevart til å utgjøre et fossil. Når konkresjonen brytes opp, vil fossilet ligge i midten av den. På grunn av de spesielle oppbevaringsforholdene i enkelte konkresjoner, vil enkelte bløte organismer som ellers ikke fossiliseres kunne finnes i konkresjoner, slik som Tullimonstrum, et underlig bløtt dyr fra karbon, kun kjent fra konkresjoner i Mazon Creek, Illinois. Kjernene kan også være menneskeskapte, slik som konkresjoner av jernspat i engelsk marskland, dannet rundt bomber og granatsplinter fra andre verdenskrig. Det er imidlertid ikke fossiler i alle konkresjoner, som regel vil organismen være helt råtnet bort.
Mange kjemiske sammensetninger kan fungere som sementen i en konkresjon. De vanligste mineralene er karbonater som kalsitt, en mikrokrystallinsk eller amorf utgave av silisiumdioksid slik som chert, flint og jaspis eller jernholdige mineraler som goethitt og hematitt. Andre, mer eksotiske mineraler forekommer også, slik som dolomitt, pyritt og gips.


== Konkresjoner i kulturen ==
Konkresjoner har lenge vært en av geologiens kuriositeter. Beskrivelser fra 1700-tallet viser at tidlige geologer lot seg fasinere av de de mange formene og de kjemiske sammensetningene. Konkresjoner har blitt tolket som alt fra dinosauregg, dyre- og plantefossiler (såkalte pseudofossiler) til meteoritter og menneskeskapte gjenstander. I Norge er det særlig marleikene som har vært gjenstand for oppmerksomhet.


== Se også ==
Knollekalk
Marleik


== Referanser ==
Jakob Sverdrup (ordfører)

Jakob Liv Borch Sverdrup (født 28. desember 1855 på Kolvereid i Nord-Trøndelag, død 4. juni 1934 samme sted) var en norsk handelsmann og politiker (H). Han var Kolvereids ordfører fra 1905 til 1913.
Han vokste opp på handelsstedet Buøya i Kolvereid herred som sønn av Peder Jacob Sverdrup og Anne Marie Dahl, som hadde overtatt gården etter morfaren Peder Dahl. Farfaren var proprietær Ulrik Fredrik Suhm Sverdrup på Lauga i Nærøy sogn. Farbroren var eidsvollsmann og professor Georg Sverdrup, og farens fetter var statsminister Johan Sverdrup.Hans eldre brødre Christian og Adolf Sverdrup overtok handelsstedet på Buøya i 1874. Selv gikk han Trondhjems borgerlige realskole og to år i lære som kontorist i byen før han ble medeier på Buøya. Brødrene delte på ansvaret slik at Jakob tok seg av landhandelen og poståpneriet, Adolf tok seg av fiskehandelen og fraktfarten, mens Christian drev gården.Jakob Sverdrup giftet seg i 1887 med Helga Fredrikke Hagemann, datter av sakfører Casper Fredrik Hagemann i Namsos og søster til skoledirektør og ordfører Tøger Hagemann i Steinkjer. Ekteskapet var barnløst og ble oppløst i 1900.Sverdrup var en meget benyttet mann i kommunalt styre. Han var medlem av Kolvereid herredsstyre i 21 år, formann i skolestyret fra 1900 til 1904, ordfører fra 1905 til 1913 og varaordfører fra 1917 til 1919. Jakob Sverdrup var den siste i rekken av Høyre-ordførere i Kolvereid herred siden broren Adolf Sverdrup ble ordfører i 1886.


== Referanser ==
Hydrant

En hydrant er en innretning for tapping av vann fra hovedvannledningen for å forsyne et brannvesen under en ildebrann. Hydranten er forsynt med et deksel, en lås til dekselet, samt en lås for vanngjennomstrømningen (ventil). Ved å åpne dekselet kan det tilkobles en brannslange som deretter fylles ved å dreie på ventilen. Når ventilen dreies tilbake til lukket stilling, dreneres den øverste del av hydranten for vann, for å unngå at vannet fryser til is i røret om vinteren.
Idet vannet i ledningene vanligvis har et høyere trykk og dermed høyere vanngjennomstrømning inne i by- og industriområder, kan man oppnå en større kapasitet i hydrantene ved å plassere dem i disse områdene. Hvis det ikke er adgang til en hydrant i nærheten av det ønskede stedet, vil man så være nødt til å fremskaffe vannet på en annen måte. Dette vil typisk skje enten i form av en vanntankvogn, som selv medbringer vann, eller ved å suge fra en sjø eller en elv med hjelp av utstyret på en slangetender.
Ved å koble en brannslange på hydranten får man mulighet for å lede vannet over til en automobilsprøyte. Denne vil med sin kraftige pumpekapasitet sikre at trykket i slangen som brukes til å bekjempe ilden med er tilstrekkelig høyt. Dessuten kan den fordele vannet ut i flere forskjellige slanger, hvilket gir mulighet for å angripe brannen fra flere forskjellige vinkler.
Călin Peter Netzer

Călin Peter Netzer (født 1. mai 1975 i Petroșani) er en rumensk regissør, manusforfatter og filmprodusent.
Netzer bodde i Cluj før han utvandret sammen med familien til Vest-Tyskland i 1983 og bosatte seg til slutt i Stuttgart, der han tok abitur. Han reiste tilbake til Romania for å studere filmregi i București (1994–1999).Hans første langfilm, Maria (2003), vant spesialprisen under Filmfestivalen i Locarno i 2003. Hans andre film var Medalia de onoare («Æresmedaljen», 2009). Hans tredje film, Mor og sønn (2013), vant Gullbjørnen under Filmfestivalen i Berlin 2013.
I 2013 ble han utnevnt til æresborger av byen Petroșani.


== Filmografi ==


=== Spillefilm ===
2003: Maria
2009: Medalia de onoare
2013: Mor og sønn (Pozitia copilului)
2016: Ana, mon amour


=== Kortfilm ===
1996: Maria
1998: Zăpada mieilor


== Priser ==
Juriens spesialpris ved Locarno internasjonale filmfestival for Maria, 2003
Premie for beste regi ved Den internasjonale filmfestivalen Transylvania, 2010, for Medalia de onoare
Gullbjørnen for Mor og sønn ved Filmfestivalen i Berlin, 2013
Dana Bunescu fikk Sølvbjørnen for «fremragende kunstnerisk prestasjon» for klipp av Ana, mon amour ved Filmfestivalen i Berlin, 2017


== Referanser ==


== Eksterne lenker ==
(en) Călin Peter Netzer på Internet Movie Database 
(sv) Călin Peter Netzer i Svensk Filmdatabas 
(da) Călin Peter Netzer på Filmdatabasen 
(da) Călin Peter Netzer på Scope 
(fr) Călin Peter Netzer på Allociné 
(en) Călin Peter Netzer på AllMovie 
(en) Călin Peter Netzer hos Turner Classic Movies 
(en) Călin Peter Netzer hos The Movie Database
Fengpanne

En fengpanne er et ildstål som skaper gnist i en flintlåsmekanisme. Den er utformet som en L-formet bit av stål der den vertikale delen utgjør selve ildstålet, mens den horisontale delen ligger som et lokk over en liten forladning av svartkrutt i kruttpanna. Hanen har en bit flint som er holdt fast i en liten skrustikke slik at den vil treffe fengpanna når hanen slår forover. Fengpanna er fjærbelastet slik at slaget får den til å vippe opp og bakover. Flinten skraper mot stålet og danner et lite regn av gnister samtidig som fengkruttet blir eksponert. Når fengkruttet antennes av gnistene fra fengpanna, fyrer det av hovedlandingen gjennom et lite fenghull fra fengpanna og inn i kammeret.Utviklingen av en kombinert fengpanne som både fungerte som ildstål og lokk på kruttpanna gjorde flintlåsmekanismene adskillig enklere og mer driftssikre enn de tidligere snapplåsene, og med innføringen av flintlås ble luntelåsen faset ut for alle våpen mindre enn kanoner. Oppfinnelsen blir ofte tilegnet den franske børsemakeren Marin le Bourgeoys rundt 1610. Han kan ha latt seg inspirere av den spanske miqueletlåsen som brukte et ildstål med mer eller mindre samme form i flere tiår før flintlåsen.


== Se også ==

Fyrtøy
Perkusjonslås
Ildstål


== Referanser ==
Glitregga

Glitregga er et fjell på grensa mellom Stad og Stryn kommuner i Vestland. Fjellet ligger på sørsiden av Hornindalsvatnet, og er det høyeste punktet i tidligere Eid kommune.


== Fotnoter ==


== Referanser ==


== Eksterne lenker ==
«Glitreegga». World Wide Vikings. Arkivert fra originalen 14. juli 2015. Besøkt 13. juli 2015.